CELEX: C2005/205/22
Language: fi
Date: 2005-08-20 00:00:00
Title: Asia C-255/05: Euroopan yhteisöjen komission 16.6.2005 Italian tasavaltaa vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/12
            
         Euroopan yhteisöjen komission 16.6.2005 Italian tasavaltaa vastaan nostama kanne
   (Asia C-255/05)
   (2005/C 205/22)
   Oikeudenkäyntikieli: italia
   Euroopan yhteisöjen komissio on nostanut 16.6.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehenä on M. Konstantinidis, avustajinaan asianajajat F. Louis ja A. Capobianco.
   Kantaja vaatii, että yhteisöjen tuomioistuin
   
               —
            
            
               toteaa, että Italian tasavalta ei ole noudattanut tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetun neuvoston direktiivin 85/337/ETY (1), sellaisena kuin se on muutettuna 3 päivänä maaliskuuta 1997 annetulla neuvoston direktiivillä 97/11/EY (2), 2 artiklan 1 kohtaa ja 4 artiklan 1 kohtaa ja jätteenpoltosta 4 päivänä joulukuuta 2000 annetun Euroopan parlamentin ja neuvoston direktiivin 2000/76/EY (3) 12 artiklan 1 kohdan mukaisia velvoitteita,
               
                           —
                        
                        
                           koska se ei ole edellyttänyt direktiivin 85/337/EY, sellaisena kuin se on muutettuna, 5–10 artikloissa edellytetyn ympäristövaikutusten arvioinnin tekemistä Brescian ASM polttolaitoksen, joka on direktiivin 85/337/ETY, sellaisena kuin se on muutettuna, liitteessä I tarkoitettu laitos, kolmatta linjaa koskevasta suunnitelmasta ennen rakennusluvan myöntämistä sille ja
                        
                     
                           —
                        
                        
                           koska se ei ole asettanut Brescian polttolaitoksen kolmatta linjaa koskevaa toimilupahakemusta yleisön saataviin yhdessä tai useammassa paikassa, johon yleisöllä on pääsy, riittäväksi ajaksi, jotta yleisö voi esittää omat huomautuksensa ennen toimivaltaisen viranomaisen päätöstä, ja koska se ei ole antanut yleisön käyttöön päätöstä ja kopiota luvasta.
                        
                     
         
               —
            
            
               Velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   ASM Brescia SpA -niminen yhtiö hallinnoi polttolaitosta, jossa on kaksi linjaa ja jolle on myönnetty toimilupa vuonna 1993. Ennen vuotta 2003 Brescia SpA:n ASM on kuitenkin alkanut toteuttaa kolmatta jätteiden polttolinjaa.
   Kolmas Brescian polttolaitoksen linja on luokiteltu laitokseksi, joka harjoittaa direktiivin 75/442/ETY liitteen II B R1 kohdassa tarkoitettua hyödyntämistoimintaa ja jonka kapasiteetti on yli 100 tonnia päivässä. Näin ollen sen olisi tullut kuulua direktiivissä 85/337/ETY, sellaisena kuin se on muutettuna, tarkoitetun ympäristövaikutusten arviointimenettelyn (jäljempänä YVA) soveltamisalaan.
   Kuitenkaan kolmannen linjan toteuttamista koskevaan suunnitelmaan ei ole koskaan sovellettu ympäristövaikutusten arviointimenettelyä eikä siitä myöskään ole tehty erityistä arviointia (siitä, kuuluuko se YVA:n soveltamisalaan), ja Italian viranomaiset ovat vahvistaneet tämän. Italian lainsäädännössä ei itse asiassa säädetä siitä, että jätteidenkäsittelylaitokset kuuluisivat yleisesti direktiivissä 85/337/ETY säädetyn YVA:n soveltamisalaan, vaan siinä on lukuisia poikkeuksia, jotka huomattavasti rajoittavat mainitun direktiivin soveltamisalaa.
   Komissio väittää, että sitä, että hyödyntämistoimintaa harjoittavat laitokset on vapautettu YVA -menettelystä ei voi mitenkään perustella yhteisön lainsäädännöllä ja että siinä on näin ollen kyse selvästä yhteisön lainsäädännön rikkomisesta.
   Komissio viittaa direktiivin 2000/76/EY 12 artiklaan ja väittää, että Italian viranomaiset ovat menetelleet mainitussa artiklassa säädetyn vastaisesti, koska ne eivät ole julkistaneet kolmatta linjaa koskevaa toimilupahakemusta ja koska ne ovat antaneet sitä koskevan luvan.
   
      (1)  EYVL L 175, 5.7.1985, s. 40.
   
      (2)  EYVL L 73, 3.3.1997, s. 5.
   
      (3)  EYVL L 332, 28.12.2000, s. 91.